CELEX: 32011D0080
Language: lv
Date: 2011-02-04 00:00:00
Title: 2011/80/ES: Komisijas Lēmums ( 2011. gada 4. februāris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū zivju ( Sardinops sagax ) peptīdu produktu kā jaunu pārtikas produktu sastāvdaļu (izziņots ar dokumenta numuru C(2011) 522)

5.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 31/48
            
         KOMISIJAS LĒMUMS
   (2011. gada 4. februāris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū zivju (Sardinops sagax) peptīdu produktu kā jaunu pārtikas produktu sastāvdaļu
   (izziņots ar dokumenta numuru C(2011) 522)
   (Autentisks ir tikai teksts angļu valodā)
   (2011/80/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Senmi Ekisu Co. Ltd2008. gada 28. aprīlī Somijas kompetentajām iestādēm iesniedza pieteikumu par zivju (Sardinops sagax) peptīdu produkta kā jaunas pārtikas produktu sastāvdaļas laišanu tirgū.
            
         
               (2)
            
            
               Somijas kompetentā pārtikas produktu novērtējuma iestāde 2009. gada 12. janvārī sniedza sākotnējo novērtējuma ziņojumu. Ziņojumā tā secināja, ka zivju peptīda produktu var laist tirgū.
            
         
               (3)
            
            
               Komisija 2009. gada 10. martā nosūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laikā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Tāpēc 2009. gada 14. augustā notika apspriešanās ar Eiropas Pārtikas nekaitīguma iestādi (EFSA).
            
         
               (6)
            
            
               
                  EFSA (diētisko produktu, uztura un alerģiju zinātnes ekspertu grupa) 2010. gada 9. jūlijā pieņēma atzinumu Scientific opinion on the safety of “Sardine Peptide Product” as a novel food ingredient
                   (2), kurā tā secināja, ka zivju peptīdu produkts paredzētajos lietošanas apstākļos un paredzētajos daudzumos ir nekaitīgs.
            
         
               (7)
            
            
               Pamatojoties uz zinātnisko novērtējumu, konstatēts, ka zivju peptīdu produkts atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Zivju (Sardinops sagax) peptīdu produktu, kā norādīts I pielikumā, drīkst laist Savienības tirgū kā jaunu pārtikas produktu sastāvdaļu II pielikumā norādītajos lietošanas veidos.
   2. pants
   Ar šo lēmumu atļautā zivju (Sardinops sagax) peptīdu produkta nosaukums uz to saturoša pārtikas produkta etiķetes ir “zivju (Sardinops sagax) peptīdi”.
   3. pants
   Šis lēmums ir adresēts uzņēmumam Senmi Ekisu Co., Ltd., Research & Development Department, 779-2 Noda, Hirano-Cho, Ohzu-City, Ehime 795-0021, Japānā.
   
      Briselē, 2011. gada 4. februārī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2010; 8(7): 1684.
   
      I PIELIKUMS
      
         ZIVJU (SARDINOPS SAGAX) PEPTĪDU PRODUKTA SPECIFIKĀCIJA
      
      
         Apraksts
      
      Jaunā pārtikas produktu sastāvdaļa ir peptīdu maisījums, kuru iegūst no zivju (Sardinops sagax) muskuļaudiem proteāzes katalizētā sārmainās hidrolīzes procesā ar tam sekojošu peptīdu frakcijas izdalīšanu hromatogrāfijas kolonnā un koncentrēšanu ar izsmidzināšanu vakuumžāvētavā. Tas ir dzeltenīgi balts pulveris.
      
                  Zivju (Sardinops sagax) peptīdu produkta specifikācija
               
            
                  Peptīdi (1)
                  
                  (īsas virknes peptīdi, dipeptīdi un tripeptīdi ar molekulmasu, kas mazāka par 2 kDa)
               
               
                  ≥ 85 g/100 g
               
            
                  
                     Val-Tyr (dipeptīds)
               
               
                  0,1 līdz 0,16 g/100 g
               
            
                  Pelni
               
               
                  ≤ 10 g/100 g
               
            
                  Mitrums
               
               
                  ≤ 8 g/100 g
               
            
         (1)  Pēc Kjeldāla metodes
   
   
      II PIELIKUMS
      
         ZIVJU PEPTĪDA PRODUKTU LIETOŠANA
      
      
                  Lietošanas grupa
               
               
                  Zivju peptīda produkta maksimālais līmenis
               
            
                  Pārtikas produkti, kuru pamatā ir jogurts, jogurta dzērieni, fermentēti piena produkti un piena pulveris
               
               
                  0,48 g/100 g (gatavi lietošanai uzturā)
               
            
                  Aromatizēts ūdens un dārzeņu dzērieni
               
               
                  0,3 g/100 g (gatavi lietošanai dzērienā)
               
            
                  Sausās brokastis
               
               
                  2 g/100 g
               
            
                  Zupas, sautējumi un sausās zupas
               
               
                  0,3 g/100 g (gatavi lietošanai ēdienā)